stanford-oval/wikipedia huggingface dataset:
Sum 41
Yhtyeen historia > Nousukausi

Yhtyeen ensimmäinen studioalbumi Half Hour of Power ilmestyi vuonna 2000. Se ei vielä tuonut merkittävää menestystä yhtyeelle, vaikka singlenä julkaistu ”Makes No Difference” pärjäsi hyvin listasijoituksissa. Se nousi Yhdysvaltain listoilla sijalle 37 asti ja Britanniassa sijalle 12.
Toinen albumi All Killer No Filler aloitti heidän menestyksensä kiipeämällä Britannian listalla sijalle seitsemän. Levyn ensimmäinen single oli ”Fat Lip”, joka pääsi Yhdysvaltain listalla sijalle 66 ja Britanniassa kahdeksanneksi. Myös seuraavat singlet, ”In Too Deep” ja ”Motivation”, pärjäsivät hyvin listoilla. Sum 41 tuli tunnetuksi ympäri maailman, ja yhtye teki kiertueita ensimmäistä kertaa Pohjois-Amerikan ulkopuolella. Radiohittien ohella heidän kappaleitaan esiintyi myös useissa nuorisoelokuvissa sekä videopeleissä.
Kolmannella albumilla, Does This Look Infected?, yhtye siirtyi hieman raskaampaan tyyliin, ja muutti sanoituksia huomattavasti, nyt esitellen vakavampia lyriikoita kuin edeltäjänsä sisälsi. Yhtye lykkäsi nimen keksimistä niin pitkään, että lopulta heidän oli keksittävä se puolen tunnin sisällä tai levyä ei olisi saatu ulos sovittuna aikana. Bändi istui pöytään, katseli levyn kansikuvaa ja mietti, mitä kuvasta tulee mieleen. Näin päädyttiin albumin nimeen. Ensimmäinen single Still Waiting pääsi Britannian listoilla sijalle 16. Toinen single The Hell Song toi arvostusta omaperäisellä musiikkivideollaan.
Neljäs albumi, Chuck on arvosteltu yhtyeen musiikillisesti parhaaksi ja sanoituksiltaan kypsimmäksi ja vakavimmaksi albumiksi tähän mennessä. Albumin nimi on nimetty YK:n rauhanturvaajan, Charles "Chuck" Pelletierin mukaan. Chuck pelasti yhtyeen jäsenet Kongon sisällissodan pyörteistä näiden dokumentoidessa War Child Canadalle sotalapsien elämää Afrikassa. Kyseinen dokumentti löytyy DVD:nä, nimeltään "ROCKED: Sum 41 In Congo". Albumin ensimmäinen single, We're All To Blame, sai alkunsa juuri tuolla matkalla, ja sanoituksissa näkyy selkeästi yhtyeen aikuistuminen, varsinkin verrattaessa kahteen ensimmäiseen albumiin.
Yhtyeen historia > Vaikeudet alkavat

Keikkailtuaan viisi vuotta yhteen menoon yhtye päätti vetäytyä tauolle syksyllä 2005. Laulaja Deryck Whibleyn mukaan yhtye oli käytännössä hajonnut eikä tulevasta ollut juurikaan puhetta. Keväällä 2006 yhtye katkaisi välinsä johtoportaaseensa, mukaan lukien pitkäaikaiseen manageri-tuottajaan Greig Noriin, joka nosti Sum 41:n kouluyhtyeiden joukosta koko maailman tietoisuuteen. Deryckin mukaan Nori petti yhtyeen jäsenet ja vei paljon rahaa mukanaan. Kappale King Of Contradiction on kirjoitettu tämän välirikon pohjalta.
11. toukokuuta 2006 yhtyeen pitkäaikainen kitaristi Dave "Brownsound" Baksh ilmoitti jättävänsä yhtyeen musiikillisten erimielisyyksien vuoksi. Dave kertoi, ettei pysty toteuttamaan itseään Sum 41:ssä haluamallaan tavalla. Brownsound perusti oman metal-yhtyeen Brown Brigaden, joka vuonna 2007 ilmestyneen debyyttialbuminsa Into The Mouth Of Badd(d)ness jälkeen jäi tauolle. Sittemmin Dave on vaikuttanut The Organ Thieves -nimisessä yhtyeessä. Deryck kirjoitti Daven lähdöstä kappaleen So Long Goodbye.
Vastoinkäymisistä huolimatta Deryck, Steve ja Cone päättivät tehdä uuden albumin - tällä kertaa ilman ulkopuolista ohjausta: Deryck päätti tuottaa albumin itse.
Yhtyeen historia > Uusi tuleminen

Heinäkuussa 2007 julkaistiin yhtyeen viides studioalbumi Underclass Hero. Se on ensimmäinen studioalbumi ilman kitaristi Dave Bakshia. Albumin nimi kuvastaa kuinka hajoamaisillaan oleva yhtye onnistui voittamaan vaikeutensa ja nousemaan taas huipulle. Nimi on myös kunnianosoitus John Lennonille, jonka Deryck nimeää yhdeksi suosikkilauluntekijäkseen.
Underclass Hero -albumia on kritisoitu sen samankaltaisuudesta Green Dayn American Idiot -albumin kanssa. Muun muassa molempien albumien ensimmäinen single oli samanniminen albumin kanssa. Lisäksi kyseisten kappaleiden kitarasoolot muistuttavat arvostelijoiden mukaan toisiaan.
Yhtye palasi kiertue-elämään toukokuussa 2007 puolentoista vuoden tauon jälkeen. Daven poissa ollessa hänet korvasi keikoilla Gob-yhtyeen laulaja/kitaristi Tom Thacker.
Lokakuussa 2007, kesken yhtyeen kiivaimman keikka-aikataulun, Deryck loukkasi selkänsä Calgaryssä pidetyssä konsertissa soitettuaan Pain For Pleasure -kappaleessa rumpuja. Yhtye joutui perumaan kaikki loppuvuoden keikkansa Deryckin kuntoutuksen ajaksi. Useat radiokanavat vastustivat yhtyeen päätöstä perua keikkansa poistamalla heidän kappaleensa radiokanavien soittolistoilta. Kun Sum 41 teki paluun lavalle helmikuun lopussa 2008, oli yhtyeellä vaikea herättää kuulijoiden innostus uudelleen, ja Underclass Heron markkinointi jouduttiin aloittamaan lähes alkupisteestä. Uusi single "With Me" toi yhtyeelle jo kertaalleen menetettyä suosiota osittain takaisin hyvillä listasijoituksillaan.
Sum 41 ilmoitti kesäkuussa 2008 vetäytyvänsä tauolle pohtimaan yhtyeen tulevaisuutta huonosti menneen levyn markkinoinnin jälkeen. Bändin jäsenet jakautuivat työskentelemään eri projektiensa parissa. Deryck vietti aikaansa silloisen vaimonsa kanssa ja kävi soittamassa tämän keikoilla, Cone työsti uutta The Operation M.D. -albumia, Stevo työsti musiikkivideoita ja toimi The Vandals -yhtyeen keikoilla rumpalina ja Tom keikkaili yhtyeensä (Gob) kanssa.
Loppuvuodesta 2008 yhtye ilmoitti julkaisevansa kokoelmalevyn parhaista kappaleistaan. The Best Of Sum 41: 8 Years Of Blood, Sake And Tears 2000-2008 ilmestyi Japanissa marraskuussa 2008. Sen tuoma suosio vaikutti levy-yhtiön päätökseen julkaista levy myös muualla maailmassa. All The Good Shit: 14 Solid Gold Hits 2000-2008 ilmestyi 17. maaliskuuta 2009. Kokoelmalevyä markkinoitiin uudella singlellä Always, joka oli kokonaan uusi kappale.
Yhtyeen historia > Takaisin studioon

Lokakuussa 2008 Deryck ilmoitti yhtyeen työstävän EP-julkaisua keväälle 2009. Julkaisu tulisi sisältämään 5-7 uutta kappaletta. Uusien kappaleiden työstäminen sujui kuitenkin odotettua paremmin, joten yhtye ilmoitti maaliskuussa 2009 työstävänsä uutta täysmittaista albumia, jonka olisi määrä tulla julkaistuksi loppuvuodesta 2009. Tyylisuunnaksi yhtye ilmoitti levyn olevan raskaampaa ja synkempää kuin aikaisemmin, eniten jotain DTLI:n ja Chuckin väliltä, mutta kuitenkin uutta ja erilaista.
Yhtye aloitti jälleen keikkailun maaliskuussa 2009, 10 kuukauden tauon jälkeen. Yhtyeen suuntaus oli aikaisempaa raskaampi, mistä johtuen keikkojen soittolistat poikkesivat rajusti aikaisemmista vuosista: mukana oli tunnetuimpien sinkkujen lisäksi yhtyeen raskaimpia kappaleita.
Deryck ilmoitti, että yhtyeen keikat jäisivät loppuvuodelta vähiin, sillä bändi panosti uuden albumin työstämiseen. Yhtye keikkaili pääsääntöisesti vain Yhdysvalloissa, lukuun ottamatta muutamaa Japanin keikkaa huhtikuussa ja Moskovaa kesäkuussa 2009.
Räjähdysmäisesti alkanut kappaleiden kirjoittaminen hidastui kesän aikana. Levyn työstäminen oli jäänyt lähes paikoilleen, joten albumin julkaisua jouduttiin lykkäämään. Kuitenkin vain päivää Deryckin ja Avrilin eropäätöstä myöhemmin yhtye ilmoitti löytäneensä albumille tuottajan (Gil Norton, mm. Foo Fighters ja Jimmy Eat World) ja aloittavansa uuden levyn työstämisen marraskuussa 2009. Ns. pre-productionin aikana yhtye hioi levyn valmiiksi nauhoittamista varten.
Yhtye astui takaisin studioon tammikuussa 2010. Erimielisyydet tuottaja Nortonin kanssa kuitenkin johtivat siihen, että Deryck päätti tuottaa albumin itse. Pääasiallisen laulujenkirjoittajan Deryckin ohella myös muut jäsenet olivat osallistuneet kappaleiden kirjoittamiseen. Nauhoitukset saatiin päätökseen kesäkuun lopussa, ja ensimmäinen kappale uudelta albumilta, Skumfuk julkaistiin TheresNoSolution.com -fanisivustolla. Uusi albumi sai nimen Screaming Bloody Murder. Vaikka levy oli jo valmis kesällä 2010, levy-yhtiö Island Records katsoi parhaaksi julkaisuajankohdaksi vasta maaliskuun 2011. Ensimmäinen single, myös nimeltään Screaming Bloody Murder, julkaistiin tammikuussa.
Vuonna 2010 Sum 41 esiintyi useilla Euroopan festivaaleilla huhtikuusta kesäkuuhun, jonka jälkeen yhtye vietti suurimman osan kesästä Warped Tour -kiertueella Pohjois-Amerikassa. Syksyn 2010 yhtye vietti laajalla Euroopan kiertueella, joka sisälsi mm. yhtyeen ensimmäisen Suomen vierailun. Vuoden 2011 yhtye aloitti jälleen Euroopasta helmikuussa, jonka jälkeen olivat vuorossa Australia ja Japani.
Toukokuussa 2023 yhtye tiedotti lopettavan uransa. Yhtye julkaisee vielä ”Heaven x Hell” -albumin ja soittaa maailmankiertueen.
Muut projektit

Sum 41 on tehnyt yhteistyötä lukuisien eri artistien kanssa. Yhteisiä konsertteja yhtye on esittänyt mm. The Offspring, Blink-182, Good Charlotte, Pennywise ja Mötley Crüe -yhtyeiden kanssa.
Sum 41 on myös levyttänyt yhteisiä kappaleita muiden artistien kanssa. Vuonna 2003 Deryck kirjoitti ja Sum 41 soitti kappaleen Little Know It All Iggy Popin albumille Skull Ring.
Yhtye teki myös "rock-remixin" rap-artisti Ludacrisin kanssa tämän kappaleesta "Get Back".
Muita yhteistyöartisteja ovat olleet mm. Tenacious D ja Unwritten Law
Muuta

Keulakuva Deryck Whibley tunnetaan paremmin pop-prinsessa Avril Lavignen ex-aviomiehenä. Pari kihlautui kesällä 2004 ja avioitui kesäkuussa 2006. Avioliitto päättyi kuitenkin eroon syyskuussa 2009.
Avrilin vaikutus Deryckin musiikkiin oli ilmeinen Underclass Hero -albumilla, erityisesti kappaleissa With Me ja Best Of Me. Deryck vieraili Avrilin keikoilla kesällä 2008, jolloin aviopari esitti yhdessä Sum 41:n kappaleen In Too Deep. Deryck on myös tuottanut ja soittanut kappaleet One Of Those Girls ja Contagious Avrilin levyltä The Best Damn Thing. Hän oli myös mukana kappaleen Innocence kirjoittamisessa, mutta levyllä Deryckin nimeä ei mainita tämän kappaleen kohdalla. Avrilin uudelle albumille Deryck on tehnyt 8 kappaletta, mutta avioeron jälkeen on huhuttu, että Avril haluaisi poistaa Deryckin kappaleet vielä julkaisemattomalta albumilta.
Viime aikoinamilloin? aviopari on ollut useiden juorulehtien kohteena. Heidän erostaan huhuttiin usein, mutta huhut kiellettiin ja pari vetosi onnelliseen yhteiselämään lehtien kirjoitteluista huolimatta. Kuitenkin lopulta pari päätti erota 17. syyskuuta 2009, kuuden ja puolen vuoden yhdessäolon jälkeen.
Deryck oli tuttu mies juorulehtien sivuilla myös ennen Avrilia, sillä Deryck seurusteli lyhyen ajan Paris Hiltonin kanssa vuosina 2002-2003.
Sum 41:n ohella Deryck on tuottanut vähemmän tunnettujen artistien levyjä. Hän myös keikkailee aika ajoin rock & roll -coveryhtyeiden Camp Freddyn ja Petty Cashin kanssa.
Basisti Cone McCaslin toimii Sum 41:n ohella projektibändissä Operation M.D. yhdessä H2O-yhtyeen Todd Morsen kanssa. Yhtye perustettiin Sum 41:n ollessa tauolla vuonna 2006, ja sen debyyttialbumi We Have An Emergency ilmestyi helmikuussa 2007. Yhtyeen toinen albumi ilmestyi elokuussa 2010. Cone on myös toiminut tuottajana tuntemattomammille yhtyeille.
Rumpali Steve Jocz on kunnostautunut musiikkivideoiden ohjaamisessa. "Underclass Heron" ja "With Men" musiikkivideot ovat Stevon ohjaamia. Hän on myös ohjannut muiden bändien musiikkivideoita, mm. Conen projektibändin Operation M.D.:n kappaleelle Sayonara. Stevo on työstänyt myös videoita mm. 3OH!3, McFly, Bowling for Soup ja Airbourne -yhtyeille.
Uusi kitaristi Tom Thacker liittyi bändiin keväällä 2007. Aluksi hän toimi vain kiertuekitaristina pysyen poissa studiosta ja yhteiskuvista. Keväällä 2009 Deryck ilmoitti Brown Tomin olevan nyt pysyvä osa bändiä. Hänellä on myös oma yhtyeensä Gob, jossa hän toimii laulajana ja kitaristina.
Ex-kitaristi Dave soittaa nykyään The Organ Thieves -nimisessä yhtyeessä Brown Brigaden jäätyä tauolle toukokuussa 2008.  Brown Brigaden tauolle siirtyminen johtui Daven haluttomuudesta jatkaa yhtyeen solistina. Uutta solistia ei ole löytynyt, mutta kappaleita on työstetty uutta albumia varten. The Organ Thievesin esikoisalbumin on määrä ilmestyä alkuvuodesta 2011. Albumin on tuottanut Sum 41:n pitkäaikainen tuottaja/manageri Greig Nori.
Jäsenet

Deryck Whibley – laulu, kitara (1996–)
Dave Baksh – kitara (1997–2006, 2015–)
Jason McCaslin – basso (1998–)
Tom Thacker – kitara (2007–)
Frank Zummo (2015–)
Jäsenet > Aikaisemmat jäsenet

Steve Jocz – rummut (1996–2013)
Richard Roy – basso (1997–1998)
Jon Marshall – laulu, kitara, basso (1996–1997)
Mark Spicoluk – basso (1997)
Marc Costanzo – kitara (1996–1997)
Mark McAdam – kitara, basso (1996)
Grant McVittie – basso (1996)
Diskografia

| Julkaisupäivä | Nimi | Levy-yhtiö | Billboard Top 200 | UK Peak | Canada Peak |  |  |  |
| --- | --- | --- | --- | --- | --- | --- | --- | --- |
| 27. kesäkuuta 2000 | Half Hour Of Power | Island Records | #176 | Ei listoilla | Ei listoilla |  |  |  |
| 8. toukokuuta 2001 | All Killer No Filler | Island Records | #13 | #7 | #1 |  |  |  |
| 26. marraskuuta 2002 | Does This Look Infected? | Island Records | #32 | #34 | #1 |  |  |  |
| 12. lokakuuta 2004 | Chuck | Island Records | #10 | #59 | #1 |  |  |  |
| 21. joulukuuta 2005 (Japani), 7. maaliskuuta 2006 (Kanada) | Go Chuck Yourself / Happy Live Surprise | Island Records | - | - | - |  |  |  |
| 24. heinäkuuta 2007 | Underclass Hero | Island Records | #7 | #46 | #1 |  |  |  |
| 26. marraskuuta 2008 | The Best Of Sum 41: 8 Years Of Blood, Sake And Tears 2000-2008 | Island Records | - | - | - |  |  |  |
| 17. maaliskuuta 2009 | All The Good Shit: 14 Solid Gold Hits 2000-2008 | Island Records | - | - | - |  |  |  |
| 29. maaliskuuta 2011 | Screaming Bloody Murder | Island Records | - | - | - |  |  |  |
| 7. marraskuuta 2016 | 13 Voices | Hopeless Records | - | - | - |  |  |  |
| 19. heinäkuuta 2019 | Order In Decline | Island Records | - | - | - | - | - | - |
| 29. maaliskuuta 2024 | Heaven :x: Hell |  |  |  |  |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Sum41.com
Sum 41 Myspacessa (englanniksi)
Twitter
Sum 41
| Deryck Whibley | Cone McCaslin | Steve Jocz> Tom Thacker | Mark Spicoluk | Marc Costanzo | Dave Baksh | Greig Nori |
| --- | --- |
Albumit::  Half Hour of Power | All Killer No Filler | Does This Look Infected? | Chuck | Underclass Hero | Screaming Bloody Murder | 13 Voices | Order In Decline | Heaven :x: Hell
Livealbumit, EP:t ja kokoelmat::  Motivation EP | Does This Look Infected Too? | Go Chuck Yourself/Happy Live Surprise
Videot ja DVD:t::  Introduction to Destruction | Cross Your T's and Gouge Your I's | Sake Bombs and Happy Endings | Bring The Noize! | Rocked: Sum 41 in Congo | Go Chuck Yourself/Happy Live Surprise
Altars of Madness

| Altars Of Madness Morbid Angel |
| --- | --- | --- |

Studioalbumin tiedot
 Julkaistu: 12. toukokuuta 1989
 Tuottaja(t): Dig Pearson
 Tyylilaji: Death metal
 Kesto: 51.27
 Levy-yhtiö: Earache Records
Morbid Angelin muut julkaisut
|     | Altars of Madness 1989 | Blessed Are the Sick 1991 |
Altars of Madness on Morbid Angelin esikoisalbumi ja yksi death metalin historian kulmakivistä. 
Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n Live Madness 89.
Alkuperäinen vinyylipainos ei sisältänyt kappaletta ”Lord of All Fevers & Plague”.
Kappalelista

Immortal Rites – 4.04
Suffocation – 3.15
Visions from the Dark Side – 4.10
Maze of Torment – 4.25
Lord of All Fevers & Plague – 3.28
Chapel of Ghouls – 4.58
Bleed for the Devil – 2.23
Damnation – 4.10
Blasphemy – 3.31
Evil Spells – 4.13
Maze of Torment (Remixed) – 4.27
Chapel of Ghouls (Remixed) – 4.59
Blasphemy (Remixed) – 3.21
Bonus DVD:n kappalelista

Immortal Rites
Suffocation
Visions from the Dark Side
Maze of Torment
Chapel of Ghouls
Guitar Solo
Bleed for the Devil
Damnation
Blasphemy
Lord of All Fevers & Plague
Evil Spells
Kokoonpano

David Vincent – Basso, Laulu
Trey Azagthoth – Kitara
Richard Brunelle – Kitara
Pete Sandoval – Rummut
Aiheesta muualla

Altars of Madness Discogsissa. (englanniksi)
Albumi Altars of Madness Encyclopaedia Metallum -sivustolla (englanniksi)
Arto Pajukallio

| Arto Pajukallio |
| --- | --- |
 Arto Pajukallio, Freud Marx Engels & Jung -yhtyeen keikalla 28.8.2014 Espan lavalla. Kuva: Harri Ahola
Henkilötiedot
Syntynyt: 16. joulukuuta 1958 (ikä 65) Helsinki
Ammatti:  muusikko, toimittaja
Muusikko
Laulukielet:  suomi, englanti
Aktiivisena:  1974 –
Tyylilajit:  country suomirock blues
Soittimet:  laulu, kitara
Yhtyeet:  Let´s Mennään, Blue Band, Smokey Joe's Café, Kalle Kiwes Blues Band, Armadillo ja  Cross-Tie Walkers
  [ Muokkaa Wikidatassa ] [ ohje ]  
Arto Pajukallio (s. 16. joulukuuta 1958 Helsinki) on suomalainen vapaa toimittaja ja muusikko. Päätyökseen hän on toiminut kriitikkona. Hän on kirjoittanut populaarikulttuurista, varsinkin musiikista, elokuvasta ja televisiosta. Muusikkona hän on Freud Marx Engels & Jungin (1984–2016) perustajajäsen, kitaristi ja lauluntekijä, ja toiminut monissa muissa kokoonpanoissa ja yhtyeissä.
Pajukallio aloitti säännöllisen musiikkikritiikin kirjoittamisen Länsiväylään vuonna 1974 ja siirtyi samana vuonna Kansan Uutisten rockkriitikoksi. Musiikkiaiheisia juttuja hän on kirjoittanut Aksenttiin, Blues Newsiin, Rumbaan, Rytmiin, Uuteen Lauluun ja Soundiin ja on avustanut muitakin medioita.
Vuonna 1983 Pajukallio siirtyi A-Lehtiin Katson ja myöhemmin myös Avun elokuvakriitikoksi ja tv-sivujen toimittajaksi. Vuoden 2005 joulukuussa A-Lehtien TV-toimitus myytiin Allerille ja kevään 2006 YT-neuvotteluissa valtaosa uusista työntekijöistä irtisanottiin, myös Pajukallio.
Toukokuussa 2006 Pajukallio aloitti freelancerina Helsingin Sanomien ja Nytin avustamisen elokuva-, televisio- ja musiikkikriitikkona. Syksyllä 2013 hän alkoi kirjoittaa myös TV-maailmaan. Radio-ohjelmia Pajukallio teki runsaan vuosikymmenen ajan ennen kaikkea Yleen Radiomafialle.
Suomen arvostelijain liitto (SARV) nimitti Pajukallion kunniajäsenekseen 2017.
Pajukallion muita yhtyeitä ovat olleet muun muassa Let´s Mennään, Blue Band, Smokey Joe's Café (säesti Rauli Somerjokea), Kalle Kiwes Blues Band, Armadillo, Cross-Tie Walkers, Cellophane Flowers, Kevyet Mullat, Fuckin’ Hippies ja FMEJ Tribute.
Duona hän esiintyy edelleen muun muassa Suonna Konosen kanssa. Pajukallio on tehnyt lukuisia levytyksiä eri kokoonpanojen kanssa.
Kirjat

Jokainen hakee nuottinsa itse (Love Kustannus, 2002) (23 laulun nuotit, sekä Pajukallion ja Mikko Saarelan kommentit kappaleista)
Argeloússa

| --- | --- |
Muut nimet:  Agreloússa (Αγρελούσσα)
Sijainti:  37°21′51″N, 26°42′17″E, Pátmos Kálymnos, Etelä-Egean saaret Kreikka
Saariryhmä:  Dodekanesia
Pinta-ala:  1,32 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Argeloússa (kreik. Αργελούσσα) eli Agreloússa (Αγρελούσσα) on Kreikan saari, joka kuuluu Dodekanesian saariryhmään ja sijaitsee Arkoín saaren länsipuolella. Saaren pinta-ala on 1,32 neliökilometriä ja se on asumaton (vuonna 2011). Hallinnollisesti Argeloússa kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.
Argeloússa on yksi Arkoín saarista. Sen ja Arkoín pääsaaren välissä ovat Márathoksen ja Strongylón saaret.
Amitroli

| Amitroli |
| --- | --- |

Tunnisteet
IUPAC-nimi:  3-amino-1,2,4-triatsoli
CAS-numero:  61-82-5
PubChem CID:  1639
SMILES:  C1=NNC(=N1)N
Ominaisuudet
Molekyylikaava:  C2H4N4
Moolimassa:  84,092 g/mol
Sulamispiste:  157-159 °C
Tiheys:  1,14 g/cm3
Liukoisuus veteen:  Veteen 280 g/l (25 °C)
Amitroli eli 3-amino-1,2,4-triatsoli (C2H4N4) on triatsolijohdannaisiin kuuluva orgaaninen yhdiste. Yhdistettä käytetään herbisidinä eli rikkaruohomyrkkynä.
Ominaisuudet

Huoneenlämpötilassa amitroli on valkoisia tai värittömiä kiteitä. Yhdiste liukenee erittäin hyvin veteen ja kohtalaisesti etanoliin, asetonitriiliin ja kloroformiin. Polaarittomiin orgaanisiin liuottimiin se on liukenematonta. Amitroli estää kasvien klorofyllikompleksien biosynteesiä. Bakteereissa se estää myös histidiiniaminohapon synteesiä estämällä imidatsoliglyserolifosfaattidehydrataasientsyymin toimintaa, mutta histidiinin biosynteesin estosta kasveissa ei ole varmuutta. Amitroli voi estää myös puriinien synteesiä.
Amitroli on mahdollisesti karsinogeeninen eli syöpää aiheuttava yhdiste.
Valmistus ja käyttö

Amitrolia valmistetaan kondensoimalla pimagediiniä eli aminoguanidiinia muurahaishapon kanssa.
Amitrolia käytetään rikkaruohomyrkkynä ja se tehoaa niin yksi- kuin monivuotisiinkin rikkakasveihin. Yhdistettä käytetään joko jauheena tai liuoksena.
Aiheesta muualla

Kyoto Encyclopedia of Genes and Genomes (KEGG): Amitrole (englanniksi)
ChemBlink: Triazol-3-amine (englanniksi)
National Toxicology Program, Department of Health and Human Services, Report on Carcinogens, Thirteenth Edition: Amitrole (pdf) (englanniksi)
Angband

Angband voi tarkoittaa seuraavia asioita:
Angband, linnoitus J. R. R. Tolkienin kehittämässä Keski-Maan fantasiamaailmassa
Angband, merkkipohjainen roguelike-tietokonepeli, joka on nimetty em. linnoituksen mukaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Angband”, voi hakea sivunnimihaulla, laajalla sivunnimihaulla tai tekstihaulla.
Särkilampi (Äänekoski, Konginkangas)

| Särkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°46′02″N, 25°49′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskuoja:  oja Keiteleeseen 
Järvinumero:  14.411.1.010
Mittaustietoja
Pinnankorkeus:  109,7 m  
Pituus:  240 m  
Leveys:  200 m  
Rantaviiva:  0,676 km  
Pinta-ala:  3,055 ha  
Saaria:  ei saaria 
 fiSärkilampi 
Särkilampi on Keski-Suomessa Äänekoskella Konginkankaan lähellä sijaitseva lampi.
Maantietoa

Lampi on 240 metriä pitkä, 200 metriä leveä ja sen pinta-ala on 3,1 hehtaaria. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Ala-Keiteleen lähi-alueeseen (14.411) se kuuluu. Lammen vedenpinnan korkeus on 109,7 metriä mpy.
Anna Abreu (albumi)

| Anna Abreu Anna Abreu |
| --- | --- | --- |

Studioalbumin tiedot
 Äänitetty : 2007
 Julkaistu: 22. elokuuta 2007
 Formaatti: CD, digitaalinen lataus
 Tyylilaji: pop, R&B
 Kesto: 37.58
 Levy-yhtiö: Sony BMG Music Entertainment
Listasijoitukset
  Suomen virallinen lista: 1.
Anna Abreun muut julkaisut
|   | Anna Abreu 2007 | Now 2008 |
Anna Abreu on Anna Abreun 22. elokuuta 2007 julkaistu esikoisalbumi. Albumia myytiin heti ilmestymispäivänään yli 25 000 kappaletta, joka oikeutti kultalevyyn. 27. elokuuta 2007 levyn tiedotettiin ylittäneen jo platinalevyrajan, kun sitä oli myyty yli 30 000 kappaletta. Yhteensä levyä on myyty yli 86 000 kappaletta.
Suomen virallisella albumilistalla albumi nousi heti julkaisuviikollaan listan kärkeen. Yhteensä se oli albumilistalla 38 viikkoa ja vielä 20 viikkoa mid-pricelistalla.
Albumi toi Abreulle viisi Emma-ehdokkuutta vuonna 2008. Ehdokkuuksista Abreu voitti vuoden naissolistin palkinnon.
Kappaleet

Are You Ready – 3.13
Ivory Tower – 3.46
Shame – 3.25
Solta-se O Beijo – 4.14
How Could You Do It – 3.27
Unsatisfiable – 2.50
Contigo Corazón – 3.20
End of Love – 3.42
Bad Girl – 3.24
Stressed Out – 3.19
Everywhere I Go – 3.17
Singlet

Albumin ensimmäinen single "End of Love" julkaistiin 30. heinäkuuta 2007 ja siitä muodostui pian yksi loppukesän 2007 suosituimmista kappaleista. Kappaleen on säveltänyt ja sanoittanut Teemu Brunila.
Toisena singlenä julkaistiin hieman ensimmäistä singleä nopeatempoisempi kappale, "Ivory Tower". Single julkaistiin 15. lokakuuta 2007. Kappale menestyi myös hyvin, se nousi myyntilistojen kärkisijoille ja se oli parhaimmillaan radioiden soitetuin kappale.
Kolmantena singlenä julkaistiin albumin avausraita "Are You Ready", joka on coverversio australialaisen Shakaya -duon kappaleesta. Single julkaistiin 21. tammikuuta 2008, mutta kappaleesta ei muodostunut kahden edellisen singlen tavoin listahittiä.